Győri MSZP: Úgy tűnik, Borkai Zsolt lányok mellett fiúkat is vett magának

Facebook-oldalán, kommentben jelenzte az Ez az ördög ügyvédje blog írója, hogy nem áll meg. Magyarázata szerint azért indított magánéleti vonatkozású botránnyal, mert így tudta felhívni az emberek figyelmét Borkai Zsolt fideszes polgármester és barátai visszás viselkedésére.

A folytatás még nagyobbat szólhat, ugyanis ezúttal egy ismert emberről ígér információkat:

A következő ember, akiről majd jönnek az információk, elég ismert. De az ő esetében is rámegyek a bulvár részre, hogy egyáltalán foglalkozzanak vele az emberek. Hány fős személyzet dolgozik neki, mi folyik a nála tartott partikon. Már fotóm is van róla, hiába tetetik le a vendégeikkel a telefont. Mennyi pénzt költ a felesége egy évben ruhákra.

Hozzáteszi: van ideje, legalábbis reméli.

A szivárogtató legfrissebb bejegyzésében a győri polipról ír: pénzt visszaosztó vállalkozókról és a polgármesteri hivatalban dolgozó tettestársakról, azonban konkrét bizonyítékokkal nem szolgál.

Kiemelt kép: iStock